#چیرووک #کوردی_که‌لهوری🔹️ ئەور بووچانی✍ نۊسەر: #سابیر_سەبووری📌 شێعر: #جەمشید_وەیسییەی ڕووژ لە ڕو

#چیرووک #کوردی_که‌لهوری🔹️ ئەور بووچانی✍ نۊسەر: #سابیر_سەبووری📌 شێعر: #جەمشید_وەیسییەی ڕووژ لە ڕووژەیل گەرم تاوسان لە ناو ئەورەیل ڕەنگین ئاسمان ، ئەور چەرمگ بۊچگێگ بۊ ، ئێ ئەورە شێوەی گوڵ داشت و لە وێنەی گوڵ مێرەبان بۊ . ئەور چیرووکمان لە ئاسمان هاتیادو چیادو شێعر خوەنیاد ، شێعرەیل ئەور بوو نم واران دیان . ئەور لە لای خوەی وەتیا:ئەورم پڕ لە وارانم لە بەرزی ئاسمانم تک تک تکیەم زەۊ تەڕ کەمبڵاچە و گرمهڕ کەم ئاو دەم وە گوڵ وە چیمەن سەوزەو کەم دەیشت و دیمەنئەور چیرووکمان هەمیشە لە لای خوەی وەتیا م لە کوورە بوارم؟ئاخێ ئەور فرە مێرەبان بۊ و تواسیا دڵ گشت شادەو بکێد . یەی ڕووژ لە دۊای شێعر خوەنین کەفتە ڕێ تا جیێگ پێیا بکێد ئەڕا وارین . چێ و چێ ، تاگەر ڕەسی وە دەیشت فرە گەورایگ . تمام دەیشت لە وێنەی خوەر زەرد بۊ . چمانێ دەیشت بەشێگ لە خوەر بۊ . بافەیل زەرد گەنم لە دۊرەو درەوشیان و لەورە وەرزێر پیرێگ داشت گەنم درەو کردیاد. وەرزێر کار کردیاد و شێعر خوەنیاد ئەو وەتیاد :گەنم و نژی ، نخە و ماشڕووژەو بۊ یەواش یەواش خەلیەم چنم درەو کەم چەپگ چەپگ وە باوش باوشخەلیەم بەر گرت وە خەروار خودای کەرەم کوولەوار سپاسد کەم وە هزار لە تو ڕووزی لە من کارئەور دڵێ نات بوارێ . چون ئەگەر بواریاد گەنمەیل وەرزێر تەڕەو بیان . ئەور ، وەرزێر و دەیشت نادە جی و وە دەنگ خەمینێگ وەت: م لە کوورە بوارم؟چێ و چێ تاگەر ڕەسی وە بان سەر کۊەسان بەرز و خوەش دیمەنێگ . لە پای کۊەسان کوڕ شوان ک لە شوون پەسەگانێ شەکەتەو بۊد نیشتە بان سان تەختێگ و وەرکەگەی کە تازە لە داڵگ پێیا بۊد ، گردە باوش و دەس کردە شێعر خوەنین ئڕای :ناز و ڕەنگین ، وەرکەگەم ئای وەرکە بۊچگڵەگەم وەرک خوەمی نە هن کەس وە خودا نیەمەد وە سەد پەسبلوور ژەنم خەود بای خەوەیل کەو کەود بایئەور دڵێ نات بوارێ چون ئەگەر بواریاد ، کورپەی تازە پێیا بۊ ، تەڕەو بیادو زقم خواردیا. لە نوو وە دەنگ خەمینێگ وەت:م لە کوورە بوارم؟ئەور کوڕ شوان و کۊەسان نادە جی و چێ تاگەر ڕەسی وە باخ سەرسەوز و ڕەنگینێگ . باخ بوو وەهار دیاد . لە ناو باخ سێفەیل گوڵاو لە قەی دارەیل درەوشیان . دارەیل گڵایل خوەیان لەقانیان . مەلۊچگەیل ئاواز خوەنیان . چمان گشتێ دڵێیان واران تواسیا . ئەور لە لای خوەی وەت:یە خاسترین جییە ئەڕا وارین !دەس کردە واران و شێعر خوەنی:ئەورم پڕ لە وارانم لە بەرزی ئاسمانم تک تک تکیەم زەۊ تەڕ کەمبڵاچە و گرمهڕ کەم ئاو دەم وە گوڵ وە چیمەن سەوزەو کەم دەیشت و دیمەندۊەت خاون باخ تا دەنگ واران ئەژنەفت ، وە خوەشیەو لە ماڵ هاتە دەیشت و دەس کردە هەڵپەڕین . دۊەت ک فرە خوەشاڵ بۊ ، وە دەنگ بەرز شێعر خوەنیاد و وەتیاد :خش خش خش خش واران تێ واران وە سەر داران تێ سەوزەو کێ دەیشت و دیمەن گوڵ سەر هێز دێد و چیمەن واران واران واران تێ لە ئەور بەهاران تێئەور بەهار خوەش هاتی تو دڵخوەشی وڵاتی @kermanshahpeople